Aineenkoetuslaitos

Aineenkoetuslaitos (myös aineenkoestuslaitosAineenkoestus; termipankki.fi) tekee aineenkoetusta eli tutkii eri aineiden sekä esineiden ja tuotteiden materiaalien ominaisuuksia.Aineenkoetus; kielitoimistonsanakirja.fi Aineenkoetuslaitokset voivat olla valtion omistamia, korkeakouluihin kytkettyjä tai kokonaan yksityisiä laitoksia.

 Aineenkoetuksen historiaa Suomessa 

Suomessa perustettiin vuonna 1889 aineenkoetuslaitos polyteknillisen opiston yhteyteen, josta 1908 tuli teknillinen korkeakoulu. Vuodesta 1942 laitoksen toimintaa jatkoi Valtion teknillinen tutkimuslaitos.Otavan iso tietosanakirja, Otava 1960–1965, hakusana aineenkoetus.

Aineenkoetuslaitoksessa toimi neljä osastoa:Esko Hakkila & J. N. Lehtinen: Lakiasiain käsikirja, WSOY 1924, sivut 7–8.
 metallien tutkimusosasto
 rakennusaineiden tutkimusosasto
 paperin ja kuituaineiden tutkimusosasto
 sähköteknisten kojeiden ja aineiden tutkimusosasto.

Kauppa- ja teollisuusministeriö vahvisti kullekin osastolle määräykset tutkimusten suorittamisesta. Tutkimusten tulokset annettiin vain työn tilaajalle, joka maksoi niistä vahvistetun taksan mukaan. Korkeakoulun opetuksessa tarvittavat tutkimukset oli laitoksen tehtävä maksutta.

 Muissa Pohjoismaissa 
Ruotsissa aineenkoetusta harjoittaa RISE Research Institutes of Sweden, joka on valtion omistama osakeyhtiö. Vuoteen 2016 asti oli erikseen Ruotsin tekninen tutkimuslaitos SP (SP Sveriges Tekniska Forskningsinstitut), joka tunnettiin aiemmin Ruotsin valtion aineenkoetuslaitoksena (Statens provningsanstalt). Tanskassa aineenkoetusta tehdään Teknologisessa instituutissa (Teknologisk Institut).

Lähteet

Luokka:Materiaalitekniikka
Luokka:Tekniikan historia